Hierdie "narratiewe dwaling" soos hy dit noem, laat die wêreld minder "random" / toevallig voorkom. Maar die realiteit van die saak is dat niemand regtig weet nie en dat niemand in beheer is nie.
Wysheid is dus om jouself oop te stel vir hierdie veranderlike en onvoorspelbare aard van die werklikheid. Om op te hou baklei teen dit wat is, en eerder die hier en nou te leer omarm en te gebruik as 'n voertuig vir jou lewe. Of soos Kabat-Zinn gesê het, leer "surf."
Dit maak dus dat indien jy wil weet wat is die sin van jou lewe en hoekom is jy hier, jy die antwoord sal vind deur die lewe in hierdie oomblik te leef, eerder as probeer inpas in 'n formule of resep.